ᱟᱞᱡᱤᱭᱟᱨᱥ

ᱟᱞᱡᱤᱭᱟᱨᱥ (ᱟᱨᱚᱵᱤᱠ: الجزائر‎, ᱵᱟᱨᱵᱟᱨ: Dzayer, ᱯᱷᱨᱮᱸᱪ: Alger) ᱫᱚ ᱟᱞᱡᱮᱹᱨᱤᱭᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱒᱐᱐᱘ ᱨᱮ ᱱᱚᱣᱟ ᱥᱚᱦᱚᱨ ᱨᱮ ᱒,᱙᱘᱘,᱑᱔᱕Census 14 April 2008: Office National des Statistiques de l'Algérie (web). ᱟᱨ ᱒᱐᱑᱑ ᱨᱮ ᱱᱚᱣᱟ ᱦᱚᱲᱮᱞ ᱰᱷᱮᱨ ᱠᱟᱛᱮ ᱟᱢᱫᱟᱡᱽ ᱓,᱕᱐᱐,᱐᱐᱐ ᱜᱟᱱ ᱨᱮ ᱪᱟᱞᱟᱣ ᱟᱠᱟᱱᱟ ᱾ ᱢᱤᱫ ᱟᱢᱫᱟᱡᱽ ᱞᱮᱠᱟᱛᱮ ᱢᱟᱨᱟᱝ ᱢᱮᱹᱴᱨᱚᱯᱚᱞᱤᱴᱚᱱ ᱥᱚᱦᱚᱨ ᱨᱮ ᱕,᱐᱐᱐,᱐᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱞᱡᱤᱭᱟᱨᱥ ᱫᱚ ᱚᱛ ᱛᱟᱞᱟ ᱫᱚᱨᱮᱭᱟ ᱨᱮᱭᱟᱜ ᱮᱛᱚᱢ ᱥᱮᱫ ᱟᱨ ᱟᱞᱡᱮᱹᱨᱤᱭᱟ ᱨᱮᱭᱟᱜ ᱠᱟᱸᱭᱮ-ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

ᱟᱞᱡᱤᱭᱟᱨᱥ ᱚᱛ ᱛᱟᱞᱟ ᱫᱚᱨᱮᱭᱟ ᱨᱮᱭᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱭᱟᱜ ᱱᱮᱵᱮᱛᱟᱨ ᱦᱤᱸᱥ ᱫᱚ ᱫᱚᱨᱮᱭᱟ ᱟᱨᱮ ᱨᱮᱭᱟᱜ ᱥᱚᱢᱟᱱ ᱡᱟᱭᱜᱟ ᱨᱮ ᱵᱮᱱᱟᱣ ᱨᱟᱠᱟᱯ ᱟᱠᱟᱱᱟ; ᱢᱟᱨᱮ ᱥᱚᱦᱚᱨ ᱫᱚ ᱱᱚᱣᱟ ᱛᱟᱭᱚᱢ ᱑᱒᱒ ᱢᱤᱴᱟᱨ (᱔᱐᱐ ᱯᱷᱩᱴ) ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾

ᱧᱩᱛᱩᱢ
ᱥᱚᱦᱚᱨ ᱨᱮᱭᱟᱜ ᱧᱩᱛᱩᱢ ᱫᱚ ᱯᱷᱨᱮᱸᱪ ᱟᱨ ᱠᱟᱛᱟᱞᱟᱱ ᱟᱹᱲᱟᱹ ᱟᱞᱡᱮᱨ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱟᱨᱚᱵᱤᱠ ᱟᱞ-ᱡᱟᱡᱮᱭᱤᱨ (الجزائر) ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ "ᱫᱤᱯᱠᱚ" ᱾ ᱑᱙᱒᱕ ᱥᱮᱨᱢᱟ ᱢᱟᱲᱟᱝ ᱟᱥᱚᱞ ᱚᱛ ᱥᱟᱦᱟ ᱨᱮ ᱥᱮᱞᱮᱫ ᱞᱟᱦᱟ ᱥᱚᱦᱚᱨ ᱨᱮᱭᱟᱜ ᱟᱨᱮ ᱨᱮ ᱡᱟᱦᱟᱸ ᱯᱩᱱᱭᱟ ᱫᱤᱯ ᱛᱟᱸᱦᱮ ᱠᱟᱱᱟ, ᱱᱚᱣᱟ ᱧᱩᱛᱩᱢ ᱛᱮᱫᱚ ᱚᱱᱟ ᱜᱮ ᱵᱩᱡᱷᱟᱹᱜᱼᱟ ᱾ ᱟᱞ-ᱡᱟᱡᱮᱭᱤᱨ ᱫᱚ ᱟᱨᱦᱚᱸ ᱢᱤᱫ ᱢᱟᱨᱟᱝ ᱧᱩᱛᱩᱢ ᱨᱮᱭᱟᱜ ᱠᱷᱟᱴᱚ ᱧᱩᱛᱩᱢ ᱠᱟᱱᱟ, ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱡᱟᱡᱟᱭᱤᱨ ᱵᱟᱱᱤ ᱢᱩᱡᱽᱜᱷᱟᱱᱟ (جزائر بني مزغانة), "ᱵᱟᱱᱤ ᱢᱩᱡᱽᱜᱷᱟᱱᱟ ᱫᱤᱯᱠᱚ, ᱢᱩᱡᱽᱜᱷᱟᱱᱟ ᱦᱚᱯᱚᱱ ᱠᱚᱣᱟᱜ ᱫᱤᱯᱠᱚ" ᱱᱚᱣᱟ ᱫᱚ ᱥᱮᱫᱟᱭ ᱟᱞ-ᱤᱫᱽᱨᱤᱥᱤ ᱟᱨ ᱭᱟᱠᱩᱛ ᱟᱞ-ᱦᱟᱢᱟᱣᱤ ᱞᱮᱠᱟᱱ ᱚᱛᱱᱚᱜ ᱥᱟᱬᱮᱥᱤᱭᱟᱹ ᱠᱚᱠᱚ ᱵᱮᱵᱷᱟᱨ ᱞᱮᱫᱟ ᱾

ᱱᱟᱜᱟᱢ

ᱚᱛᱱᱚᱜ
ᱟᱞᱡᱤᱭᱟᱨᱥ ᱨᱮᱫᱚ ᱚᱛ ᱛᱟᱞᱟ ᱫᱚᱨᱮᱭᱟᱭ ᱦᱚᱭ-ᱦᱤᱸᱥᱤᱫ ᱧᱮᱞᱚᱜᱼᱟ (ᱠᱳᱯᱮᱱᱟᱜ ᱦᱚᱭᱼᱦᱤᱸᱥᱤᱫ ᱦᱟᱹᱴᱤᱧ ᱞᱮᱠᱟᱛᱮ) ᱾ ᱚᱛ ᱛᱟᱞᱟ ᱟᱨᱮ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱟᱞᱡᱤᱭᱟᱨᱥ ᱨᱮᱭᱟᱜ ᱦᱚᱭ-ᱦᱤᱸᱥᱤᱫ ᱨᱮ ᱱᱚᱣᱟ ᱨᱮᱭᱟᱜ ᱟᱹᱰᱤ ᱜᱟᱱ ᱚᱨᱥᱚᱝ ᱧᱮᱞᱚᱜᱼᱟ ᱾ ᱟᱨ ᱚᱱᱟ ᱛᱮᱜᱮ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱡᱟᱭᱜᱟ ᱠᱚ ᱞᱮᱠᱟ ᱱᱚᱸᱰᱮ ᱫᱚ ᱩᱱᱟᱹᱜ ᱞᱚᱞᱚ ᱵᱟᱝ ᱵᱩᱡᱷᱟᱹᱜᱼᱟ ᱾ ᱟᱞᱡᱤᱭᱟᱨᱥ ᱨᱮ ᱥᱮᱨᱢᱟ ᱵᱷᱩᱨ ᱖᱐᱐ ᱢᱤᱞᱤᱢᱤᱴᱟᱨ (᱒᱔ ᱤᱧᱪᱤ) ᱫᱟᱜᱼᱡᱟᱹᱲᱤ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱥᱮᱨᱢᱟ ᱨᱮᱭᱟᱜ ᱚᱠᱴᱚᱵᱚᱨ ᱟᱨ ᱮᱯᱨᱤᱞ ᱪᱟᱸᱫᱚ ᱢᱩᱸᱫᱽ ᱨᱮ ᱧᱮᱞᱚᱜᱼᱟ ᱾ ᱱᱚᱣᱟ ᱫᱟᱜᱼᱡᱟᱹᱲᱤ ᱫᱚ ᱚᱛ ᱛᱟᱞᱟ ᱫᱚᱨᱮᱭᱟ ᱟᱨᱮ ᱮᱥᱯᱮᱱ ᱠᱷᱚᱱ ᱰᱷᱮᱨ ᱜᱮᱭᱟ, ᱟᱨ ᱚᱛ ᱛᱟᱞᱟ ᱫᱚᱨᱮᱭᱟ ᱟᱨᱮ ᱯᱷᱨᱟᱱᱥ ᱥᱚᱢᱟᱱᱟ ᱾

ᱱᱚᱸᱰᱮ ᱵᱚᱨᱚᱯᱷᱼᱡᱟᱹᱲᱤ ᱫᱚ ᱟᱹᱰᱤ ᱠᱚᱢ ᱜᱮᱭᱟ, ᱒᱐᱑᱒ ᱨᱮ, ᱥᱚᱦᱚᱨ ᱨᱮ ᱑᱐᱐ ᱢᱤᱞᱤᱢᱤᱴᱟᱨ (᱔ ᱤᱧᱪᱤ) ᱵᱚᱨᱚᱯᱷᱼᱡᱟᱹᱲᱤ ᱦᱩᱭ ᱞᱮᱱᱟ, ᱱᱚᱣᱟ ᱫᱚ ᱤᱨᱟᱹᱞ ᱥᱮᱨᱢᱟ ᱨᱮ ᱯᱩᱭᱞᱩ ᱫᱷᱟᱣ ᱛᱟᱸᱦᱮ ᱠᱟᱱᱟ ᱾

ᱥᱚᱨᱠᱟᱨ
ᱟᱞᱡᱤᱭᱟᱨᱥ ᱥᱚᱦᱚᱨ (ᱟᱨ ᱯᱚᱱᱚᱛ) ᱫᱚ ᱑᱓ ᱜᱚᱴᱟᱝ ᱪᱟᱪᱞᱟᱣ ᱦᱚᱱᱚᱛ, ᱕᱗ ᱜᱚᱴᱟᱝ ᱪᱟᱸᱜᱟ ᱦᱟᱹᱴᱤᱧ ᱠᱚᱢᱤᱭᱩᱱᱥ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾

ᱦᱚᱲᱮᱞ

ᱠᱟᱹᱣᱰᱤ ᱟᱹᱨᱤ

ᱧᱮᱡᱚᱝ ᱴᱷᱟᱶ

ᱥᱮᱪᱮᱫ
ᱦᱮᱡ ᱥᱮᱱ

ᱵᱟᱨᱦᱮ ᱡᱚᱱᱚᱲ

 Emerson, Charles. 1913: In Search of the World Before the Great War (2013) compares Algiers to 20 major world cities; pp 267–79.
 . 
 .  
 .

ᱥᱟᱹᱠᱷᱹᱭᱟᱹᱛ